b'\n_START_ARTICLE_\nJane Froman\n_START_SECTION_\nUra\n_START_PARAGRAPH_\nVaikka Fromanilla oli klassisen laulun koulutus, varhain uransa alussa h\xc3\xa4n kiinnostui aikakauden lauluntekij\xc3\xb6iden George ja Ira Gershwinin, Cole Porterin ja Irving Berlinin musiikista, joka edusti populaarimusiikkia. H\xc3\xa4n tapasi vaudeville-esiintyj\xc3\xa4 Don Rossin, kun he olivat samassa ty\xc3\xb6ss\xc3\xa4 WLW-radioasemalla Cincinnatissa. Siell\xc3\xa4 h\xc3\xa4n liittyi Henry Thiesin orkesteriin ja esiintyi laulajana useissa Thies Victorin tallenteissa. Henry Thies vakuutti Fromanin olevan t\xc3\xa4htimateriaalia, Ross tuli h\xc3\xa4nen ep\xc3\xa4viralliseksi manageriksikseen ja suostutteli h\xc3\xa4nt\xc3\xa4 siirtym\xc3\xa4\xc3\xa4n Chicagoon, jossa h\xc3\xa4n ty\xc3\xb6skenteli NBC-radiossa. Vuonna 1933 Froman muutti New Yorkiin, jossa h\xc3\xa4n esiintyi Chesterfieldin "Music"-radio-ohjelmassa Bing Crosby kanssa. H\xc3\xa4n avioitui Don Rossin kanssa syyskuussa 1933. H\xc3\xa4n liittyi Ziegfeld Folliesiin, jossa h\xc3\xa4n yst\xc3\xa4vystyi Fannie Bricen kanssa, samana vuonna. Vuonna 1934, 27 vuoden i\xc3\xa4ss\xc3\xa4, h\xc3\xa4nest\xc3\xa4 tuli yksi haastatelluista "tytt\xc3\xb6laulajajista", kun kuuluisaa s\xc3\xa4velt\xc3\xa4j\xc3\xa4\xc3\xa4 ja tuottajaa Billy Rosea pyydettiin nime\xc3\xa4m\xc3\xa4\xc3\xa4n kymmenen laulajatarta, h\xc3\xa4n vastasi, "Jane Froman ja yhdeks\xc3\xa4n muuta". _NEWLINE_H\xc3\xa4n oli vuonna 1943 lento-onnettomuudessa, jossa h\xc3\xa4n sai kroonisia vammoja. Vuonna 1952 Forman esiintyi elokuvassa Laulu syd\xc3\xa4mess\xc3\xa4ni, joka perustui h\xc3\xa4nen el\xc3\xa4\xc3\xa4m\xc3\xa4ns\xc3\xa4. H\xc3\xa4n lauloi Ervin Draken s\xc3\xa4velt\xc3\xa4m\xc3\xa4n laulun "I Believe" vuonna 1953. H\xc3\xa4n k\xc3\xa4rsi \xc3\xa4nkytyksest\xc3\xa4, paitsi silloin kun h\xc3\xa4n lauloi. Forman oli opiskellut laulua Cincinnattin musiikkikonservatoriossa 1930-luvulla. Jane Froman oli tunnettu kontra-alttovokalisti. Jane Fromanilla on kolme t\xc3\xa4hte\xc3\xa4 Hollywood Walk of Fame -kadulla.'